b"\n_START_ARTICLE_\nJacques Songo'o\n_START_SECTION_\nHist\xc3\xb2ria\n_START_PARAGRAPH_\nJacques Songo'o comen\xc3\xa7\xc3\xa0 la seva carrera futbol\xc3\xadstica professional l'any 1988 al Canon Yaound\xc3\xa9 camerun\xc3\xa8s, club d'on sorgiren grans futbolistes com Thomas N'Kono o Pierre Wome. No obstant aix\xc3\xb2, l'any 1989 fitx\xc3\xa0 pel Sporting Toulon Var franc\xc3\xa9s, on jug\xc3\xa0 durant tres temporades._NEWLINE_L'any 1992 fitx\xc3\xa0 pel Le Mans, on tan sols jug\xc3\xa0 una campanya abans de fitxar pel FC Metz, on jug\xc3\xa0 fins al 1996 aconseguint guanyar una Copa de la Lliga francesa de futbol._NEWLINE_Les seves bones actuacions al FC Metz li obriren les portes del Real Club Deportivo de La Coru\xc3\xb1a on jug\xc3\xa0 durant cinc anys guanyant una Lliga i una Supercopa, aconseguint a m\xc3\xa9s a m\xc3\xa9s el Trofeu Zamora com a porter menys golejat de la temporada 1996/97 en encaixar tan sols 32 gols en 42 partits._NEWLINE_L'any 2001 abandon\xc3\xa0 el Deportivo per tornar al FC Metz, retornant novament al club gallec la temporada 2003/04 per retirar-se._NEWLINE_Com a curiositat val a dir que la temporada 1999/00 anot\xc3\xa0 un gol enfront del Numancia, el qual fou injustament anul\xc2\xb7lat i que hagu\xc3\xa9s suposat l'empat a un gol del partit._NEWLINE_Actualment juga amb el Deportivo de futbol indoor, amb el qual ha aconseguit la Lliga espanyola de futbol indoor 2008.\n_START_SECTION_\nInternacional\n_START_PARAGRAPH_\nAmb la selecci\xc3\xb3 del Camerun ha guanyat dues Copes d'\xc3\x80frica, encara que sempre sent suplent d'Alioum Boukar."